Document ID: 32007R0336

РЕГЛАМЕНТ (ЕО) № 336/2007 НА КОМИСИЯТА
от 28 март 2007 година
за изменение на приложение II към Регламент (ЕО) № 1788/2003 на Съвета относно въвеждането на такса в сектора на млякото и млечните продукти по отношение на референтната масленост за Румъния
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1788/2003 на Съвета от 29 септември 2003 г. относно въвеждането на такса в сектора на млякото и млечните продукти (1), и по-специално член 9, параграф 5, втора алинея от него,
като има предвид, че:
(1)
С цел преразглеждане на референтната масленост, определена в приложение II към Регламент (ЕО) № 1788/2003, предвидено в член 9, параграф 5 от посочения регламент, Румъния предостави на Комисията доклад с подробна информация за резултатите и тенденциите по отношение на маслеността през 2004 г. за действителното производство на мляко според данните от официалното проучване.
(2)
В съответствие с този доклад и след проучване, осъществено от службите на Комисията, е необходимо референтната масленост за Румъния, посочена в приложение II към Регламент (EО) № 1788/2003, да бъде коригирана.
(3)
Мярката, предвидена в настоящия регламент, е в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
В приложение II към Регламент (ЕО) № 1788/2003 референтната стойност „35,93“ за Румъния се заменя с „38,5“.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Той се прилага от 1 април 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 март 2007 година.

Labels: 18
17
6
15